Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20171

6. ÁLTALÁNOS VIZSGÁLATI ELJÁRÁSOK 6.1 A hajtómű működtetés A hajtóművet a nagy pontosságú teljesítményjellemző vizsgálatok elvégzéséhez megfelelően felszerelt és a mintavevő készülék 5.1 pontban leírt követelményeit teljesítő szabad téri vizsgáló próbapadon kell működtetni. A gázkibocsátási vizsgálatokat a bizonyítványt kiadó hatóság által meghatározott tolóerő értékeknél kell elvégezni. A hajtómű működést minden tolóerő érték estében stabilizálni kell. 6.2 A környezeti levegővel kapcsolatos feltételek 6.2.1 A környezeti CO, HC, CO2 és NOx koncentrációt a vizsgálandó hajtóművet a vizsgálati feltételek között működtetve kell ellenőrizni. Rendkívül magas koncentrációk rendellenes állapotot jeleznek, például az elhasznált gázok vissza cirkulálását, tüzelőanyag szivárgást, vagy más okot, amelyek miatt a vizsgálat területére nem kívánt kibocsátás történik. – Az ilyen állapotot ki kell küszöbölni, vagy lehetőség szerint el kell kerülni. Megjegyzés. – útmutatásként: a normál CO2 koncentráció a környezeti levegőben 0,03 százalék, és normál környezeti feltételek mellett a CO és HC koncentrációja nem haladja meg az 5 ppm-et, illetve az NOx koncentrációja a 0,5 ppm-et. 6.2.2 El kell kerülni az olyan szélsőséges klíma állapotokat, mint például a csapadék, vagy a nagysebességű szél jelenléte. 2007/70/II. szám 6.3 A műszer alapkalibrálása Megjegyzés. – E kalibrálásnak a fő célja a linearitás és stabilitás igazolása. 6.3.1 A kérelmező biztosítani köteles a bizonyítványt kiadó hatóságot a tekintetben, hogy az analizáló rendszer kalibrálása a vizsgálat időszakában, érvényes. 6.3.2 Ami a szénhidrogén analizátort illeti, ennek hitelesítésénél azt kell ellenőrizni, hogy a detektor oxigén és szénhidrogén különbségi reakciói a jelen függelék „A” mellékletében megadott határok közé esnek-e. Az NO2/NO konvertert a jelen függelék „C” mellékletében leírt műszaki követelményeknek megfelelően, ugyancsak ellenőrizni és hitelesíteni kell. 6.3.3 Mindegyik analizátor esetében a működési teljesítmény ellenőrző folyamat (jelen függelék „D” mellékletében meghatározott hitelesítő és vizsgálati gázokat alkalmazva) a következő legyen:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes